b'\n_START_ARTICLE_\nMaantiepy\xc3\xb6r\xc3\xa4ilyn maailmanmestaruuskilpailut 2010\n_START_PARAGRAPH_\nMaantiepy\xc3\xb6r\xc3\xa4ilyn maailmanmestaruuskilpailut 2010 j\xc3\xa4rjestettiin Australian Geelongissa ja Melbournessa 29. syyskuuta \xe2\x80\x93 3. lokakuuta 2010. Kilpailujen ohjelmassa oli maantieajo ja aika-ajo miehille, naisille ja alle 23-vuotiaille miehille.\n_START_SECTION_\nMiesten aika-ajo\n_START_PARAGRAPH_\nMiesten aika-ajo k\xc3\xa4ytiin 45,8\xc2\xa0kilometrin reitill\xc3\xa4 30. syyskuuta 2010. Kilpailussa ajettiin kaksi 22,9\xc2\xa0kilometrin kierrosta. Fabian Cancellara voitti aika-ajon maailmanmestaruuden nelj\xc3\xa4nnen kerran. Hopeamitalisti David Millar johti ensimm\xc3\xa4isell\xc3\xa4 v\xc3\xa4liaikapaikalla, mutta j\xc3\xa4i lopulta Cancellaralle yli minuutin. Tony Martin sai pronssia, vaikka koki rengasrikon.\n_START_SECTION_\nNaisten aika-ajo\n_START_PARAGRAPH_\nNaisten aika-ajo k\xc3\xa4ytiin 22,9\xc2\xa0kilometrin reitill\xc3\xa4 29. syyskuuta 2010. Kilpailussa ajettiin yksi kierros. Emma Pooley voitti maailmanmestaruuden johdettuaan molemmilla v\xc3\xa4liaikapaikoillakin. Judith Arndt nousi lopussa hopealle ohi Linda Villumsenin. L\xc3\xa4hes 52-vuotias Jeannie Longo-Ciprelli sijoittui viidenneksi.\n_START_SECTION_\nAlle 23-vuotiaiden aika-ajo\n_START_PARAGRAPH_\nAlle 23-vuotiaiden aika-ajo k\xc3\xa4ytiin 31,8\xc2\xa0kilometrin reitill\xc3\xa4 29. syyskuuta 2010. Kilpailussa ajettiin kaksi 15,9\xc2\xa0kilometrin kierrosta. Taylor Phinney voitti mestaruuden 1,9 sekunnin erolla v\xc3\xa4liaikapisteiss\xc3\xa4 johtaneeseen Luke Durbridgeen. Marcel Kittel sai pronssia.\n_START_SECTION_\nMiesten maantieajo\n_START_PARAGRAPH_\nMiesten maantieajo k\xc3\xa4ytiin 262,7\xc2\xa0kilometrin reitill\xc3\xa4 3. lokakuuta 2010. Kilpailussa ajettiin 82,3\xc2\xa0kilometrin siirtym\xc3\xa4osuus ja yksitoista 15,9\xc2\xa0kilometrin kierrosta. Thor Hushovd voitti maailmanmestaruuden oltuaan yl\xc3\xa4m\xc3\xa4keen ajetussa loppukiriss\xc3\xa4 vahvin ennen Matti Brescheli\xc3\xa4 ja Allan Davisia.\n_START_SECTION_\nNaisten maantieajo\n_START_PARAGRAPH_\nNaisten maantieajo k\xc3\xa4ytiin 127,2\xc2\xa0kilometrin reitill\xc3\xa4 2. lokakuuta 2010. Kilpailussa ajettiin kahdeksan 15,9\xc2\xa0kilometrin kierrosta. Giorgia Bronzini voitti maailmanmestaruuden loppukiriss\xc3\xa4 ennen Marianne Vosia ja Emma Johanssonia. Mitalikolmikko ohitti karkumatkalla olleet Nicole Cooken ja Judith Arndtin viimeisen sadan metrin aikana.\n_START_SECTION_\nAlle 23-vuotiaiden maantieajo\n_START_PARAGRAPH_\nAlle 23-vuotiaiden maantieajo k\xc3\xa4ytiin 159 kilometrin reitill\xc3\xa4 1. lokakuuta 2010. Kilpailussa ajettiin kymmenen 15,9\xc2\xa0kilometrin kierrosta. Kilpailu ratkesi massakiriss\xc3\xa4, jossa kultaa voitti Michael Matthews ennen John Degenkolbia. Pronssimitali jaettiin Taylor Phinneyn ja Guillaume Boivinin kesken.'